கேள்வி: நவ துர்கைகள் - சந்திரகாந்தா (கடவுள்) பற்றி தகவல் சொல்.
பதில்: படிமம்:Chandraghanta Sanghasri 2010 Arnab Dutta.JPG]] நவராத்திரி விழாவின் மூன்றாம் நாளில் துர்க்கையை சந்திரகாந்தா (கடவுள்) என ஆராதனை செய்கின்றனர். இதுவே அன்னையின் மூன்றாம் வடிவம் ஆகும். இவள் நீதியை நிலைநாட்டி சந்திர பிறையை அணிந்தவள். 'சந்திர' என்றால் நிலவு. 'காண்டா' என்றால் மணி என பொருள். சந்திர பிறை இவள் முன் நெற்றியில் மணி போல் இருப்பதால் இவளை 'சந்திர காண்டா' என அழைக்கின்றனர். இவள் மூன்று கண் கொண்டு பத்து கரங்களுடன் காட்சி தருபவள். இவளின் வாகனம் சிங்கம் ஆகும். இவளின் இரு கரங்கள் பக்தருக்கு அருள் செய்யும் விதமாக உள்ளன. இவளின் பார்வை பக்தரின் துன்பத்தை போக்கி இன்பம் தர வல்லது. சந்திர காண்டா தேவி போருக்கு தயாரான கோலத்தில் காட்சி தருபவள். அதனால் பக்தரின் துன் பத்தையும் விரைந்து தீர்த்து வைப்பாள் இவள் உடல் சக்கரங்களில் 'மணிபூர' சக்ரத்தில் இருப்பவள். நவராத்ரியின் மூன்றாம் நாள் யோக சாதனை செய்வோர் மணிபூரா சக்ரத்தை தேவியின் அருளோடு அடைவர். இதை அடைந்தோர் தெய்வீக சப்தத்தை கேட்பர். மணிபூர சக்ரத்தில் அவர்கள் சிறிது கவனமாக இருப்பர். அதனால் சந்திர காண்டா தேவியின் அருள் அவசியமாகும். அன்னையின் வாகனமாம் சிங்கத்தை போல் இவளை வழிபடுவோர் வீரம் பெறுவார்கள். இவளின் அருள் கிட்டினால் பாவம் அழியும். இவள் கரத்தில் உள்ள மணியின் ஓசை பக்தரை இரட்சிக்கும். இவள் சர்வ சுபிட்சத்தையும் தந்து அருள் செய்வாள் என நம்புகின்றனர். இவளுக்கான தியான மந்திரம்: "சிம்மத்தின் மீது ஏறி வருபவளும், சந்திரகாண்டா என்னும் பெயர் கொண்டவளும், கடும் கோபமும் ஆக்ரோஷமும் கொண்டவளுமாகிய தேவி சந்திரகாண்டா என் மீது கருணை பொழிய வேண்டும்” இவளின் கோவில்கள்: சித்ரகந்த குல்லி, வாரணாசி, உத்தரப்பிரதேசம்
கேள்வி: நவ துர்கைகள் - மேலும் சில துர்க்கைகள் பற்றி நீங்கள் என்ன அறிந்துள்ளீர்கள்?
பதில்: சிவ புராணத்தில் தட்ச யாகத்தை அழிக்க வீரபத்திரருடன் பத்திரகாளி, பத்ரை, த்வரிதா, முண்டமர்த்தினி, மஹாகாளி, காத்யாயனி, வைஷ்ணவி, ஈசானி மற்றும் சாமுண்டி ஆகியோர் வந்ததாக குறிப்பிடப்படுகிறது. இவர்கள் ஒன்பது பேரும் நவ துர்க்கைகளாகவே குறிப்பிடப்படுகின்றனர். அதோடு மட்டுமின்றி, அக்னி புராணத்தில் உக்ரசண்டா, சண்டாவதி, பிரச்சண்டா, சண்டரூபை, சண்டநாயீகா, ருத்ரசண்டா, அதிசண்டிகை, சண்டா மற்றும் சண்டோக்ரா என்ற நவ துர்க்கைகளும் குறிப்பிடப்பட்டுள்ளனர். பகுப்பு:சாக்தம் பகுப்பு:இந்து பெண் தெய்வங்கள் பகுப்பு:நவ துர்கைகள்